රංග අයියාගේ ලිපියආදරණීය රංග අයියා වෙතටයිඅනේ අයියෙ මට ඔයා එවපු ලියුමේ තිබුන දේවල් අදහගන්නවත් බෑ.මගේ හිත හත් කඩකට ටිකක් අඩුවෙන් පැලී ගියාද මන්දා.මට තේරෙනවා අයියගේ හිතේ තියෙන වේදනාව.අයිය මට කැමති වුනේ මගේ ඉස්කෝලෙට තියෙන තැන නිසාවත් තමන් යාලු වෙලා ඉන්නේ "විශාකා එකේ" කෙල්ලෙක් එක්ක කියල යාළුවො එක්ක කියවන්නවත් නෙවෙයි කියල මම දන්නවා මගේ ඉස්කෝලේ නම නිසා.විශාකා කියන්නේ බුදු සසුනේ අග්‍ර දායිකාව.ඒ නමට තියෙන ආදරය,ගෞරවය නිසා නේද අයිය මට කැමති වුනේ...එහෙම නැතුව මගේ මූණ ලස්සන නිසාවත් මගේ ඇඟ හැඩ නිසාවත් නෙවෙයි නේද...එහෙව් අයියගේ හිත අර පාගමන නිසා රිදෙන එක සාධාරණයි කියල මට දැන් තේරෙනවා.අනික මම දන්නවා.අයියලාගේ ඉස්කෝලේ බිග් මැච් එහෙම තියෙනකොට අයියලා එව්වට ගියේ ආරිය සිංහල ඇඳුම ඇඳගෙන.ඔයාලා අරක්කු බියර් එහෙම අතින්වත් අල්ලලා නෑ.බිග් මැච් වලට යන අයියලා කොච්චර සංවරව හැසිරෙනවද...